Αρτ Κάρνεϊ

Ο Αρτ Κάρνεϊ (αγγλ. Art Carney), (4 Νοεμβρίου 1918 - 9 Νοεμβρίου 2003) ήταν Αμερικανός ηθοποιός του κινηματογράφου, της τηλεόρασης, του θεάτρου και του ραδιοφώνου, βραβευμένος με Όσκαρ Α' Ανδρικού Ρόλου για την ερμηνεία του στην ταινία του 1974 Χάρι και Τόντο (Harry and Tonto).

 Βιογραφία 
μικρογραφία|260x260εσ|Ο Κάρνεϊ (δεξιά) με τον Γουόλτερ Ματάου στο θεατρικό έργο "Ένα παράξενο ζευγάρι" (1965)
Ο Αρτ Κάρνεϊ ξεκίνησε την καριέρα του, ως κωμικός ηθοποιός του ραδιοφώνου. Αναγκάστηκε όμως να διακόψει τη ραδιοφωνική του καριέρα μετά το ξέσπασμα του Β' Παγκοσμιού Πολέμου και να φύγει για το μέτωπο. Κατά την απόβαση στην Νορμανδία τραυματίστηκε στο αριστερό του πόδι και παρέμεινε κουτσός για το υπόλοιπο της ζωής του. Επιστρέφοντας στις Η.Π.Α. μετά τον πόλεμο στράφηκε προς την τηλεόραση, όπου και καθιερώθηκε τη δεκαετία του '50 με τη συμμετοχή του στο Jackie Gleason Show.

Κατά τη δεκαετία του '60 έκανε πέρασμα και από το Μπρόντγουεϊ, όπου ερμήνευσε με επιτυχία διάφορους ρόλους, μεταξύ των οποίων κι εκείνον του Φίλιξ Άνγκαρ, στο θεατρικό του Νιλ Σάιμον Ένα παράξενο ζευγάρι (The Odd Couple) το 1965. Συμπρωταγωνιστής του στο Μπρόντγουεϊ στο ρόλο του Όσκαρ Μάντισον ήταν ο Γουόλτερ Ματάου, ο οποίος επανέλαβε το ρόλο στην κινηματογραφική μεταφορά του 1968. Έπειτα το 1969 προτάθηκε για βραβείο Τόνι για την ερμηνεία του στο θεατρικό του Μπράιαν Φριλ Lovers. Παράλληλα με την επιτυχία του στο θέατρο, ο Κάρνεϊ έκανε το ντεμπούτο του στη μεγάλη οθόνη το 1964 ερμηνεύοντας ένα ρόλο στην ταινία Η κίτρινη Ρολς-Ρόις (The Yellow Rolls Royce). Η δεύτερη ταινία που γύρισε κατά τη δεκαετία του '60 ήταν το Οδηγός για παντρεμένους (A Guide for the Married Man, 1967), του Τζιν Κέλι πλάι στον Γουόλτερ Ματάου. Το 1974, η ερμηνεία του στην ταινία Χάρι και Τόντο του Πολ Μαζούρσκι, του χάρισε το Όσκαρ Α' Ανδρικού Ρόλου. Αντιπαλοί του εκείνη τη χρονιά ήταν οι: Ντάστιν Χόφμαν, Αλ Πατσίνο, Άλμπερτ Φίνεϊ και Τζακ Νίκολσον. Αφού κέρδισε το Όσκαρ ερμήνευσε μια σειρά από κινηματογραφικούς ρόλους κατά τη δεκαετία του '70, σε ταινίες όπως: Άγριος και ατίθασος (W.W. and the Dixie Dancekings, 1975), πλάι στον Μπαρτ Ρέινολντς, Η γάτα είδε τον δολοφόνο (The Late Show, 1976), Πονηρές επισκέψεις (House Calls, 1978), Movie Movie, 1978 και Λίστες για κλάματα (Going in Style, 1979). Κατά τη δεκαετία του '80 οι εμφανίσεις του άρχισαν να λιγοστεύουν. Εμφανίστηκε στην ταινία του Φρανκ Οζ Τα Μάπετς στο Μανχάταν (The Muppets Take Manhattan, 1984) και στο θρίλερ Εξουσία πυρός (Firestarter, 1986) πλάι στην Ντρου Μπάριμορ κι αποσύρθηκε κατά τα τέλη της δεκαετίας του '80. Η τελευταία του κινηματογραφική εμφάνιση ήταν στην ταινία Ο τελευταίος μεγάλος ήρωας (Last Action Hero, 1993) πλάι στον Άρνολντ Σβαρτσενέγκερ.

Απεβίωσε από φυσικά αίτια το 2003 σε ηλικία 85 ετών.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1941Pot o' GoldΔουλειές της εποχήςμέλος συγκροτήματος / εκφωνητής1964The Yellow Rolls-RoyceΗ κίτρινη Ρολς-ΡόιςΤζόι Φρίντλαντερ1967A Guide for the Married ManΟδηγός για παντρεμένουςτεχνικός σύμβουλος1974Harry and TontoΧάρι και ΤόντοΧάρι1975W.W. and the Dixie DancekingsΆγριος και ατίθασοςδιάκονος Τζον Γουέσλεϊ Γκορ1976Won Ton Ton superstarΤζέι Τζέι Φρόμπεργκ1977The Late ShowΗ γάτα είδε τον δολοφόνοΆιρα ΓουέλςScott JoplinΣκοτ ΤζόπλινΤζον Σταρκ1978House CallsΠονηρές επισκέψειςδρ Έιμος ΓουίλομπιMovie Movieδρ Μπλέιν / δρ Μπάουερς1979RavagersΤο ξημέρωμα της μεγάλης σφαγήςλοχίαςSteel8 ατσαλένιοι άνδρεςΜόρανSunburnΞανθός άγγελος του ΤσάρλιΑλ ΜάρκουςGoing in StyleΛηστές για κλάματαΑλ1980DefianceΕπιστρέφω στην πόλη της βίαςΈιμπRoadieRoadie: Ο σούπερ σταρ της ασφάλτουΚόρπους Σ. Ρέντφις1981Take This Job and Shove ItΤσάρλι ΠίκετSt. HelensΧάρι Τρούμαν1983Better Late Than NeverΤσάρλι Ντάνμπαρ1984FirestarterΕξουσία πυρόςΕρβ ΜάντερςThe Naked FaceΗ μάσκα του δολοφόνουΜόργκενςThe Muppets Take ManhattanΤα Μάπετς στο ΜανχάτανΜπέρναρντ Κρόφορντ1987Night FriendΟμπράιαν1993Last Action HeroΟ τελευταίος μεγάλος ήρωαςΦρανκ

 Παραπομπές 

 Εξωτερικοί σύνδεσμοι 

Αρτ Κάρνεϊ , σελίδα στον ιστότοπο Cine.gr 


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)